Etter en brann i nabogården i 1994 dukket den mer enn 400 år gamle Altonakjelleren frem. To år senere kjøpte Augustin Hotel branntomten, og Altona ble etter restaurering inkorporert i hotellet. Vertshuskjelleren Altona heter i dag Altona Bar, og er et av landets eldste serveringssteder. Altona var i mange år byens mest prominente konsertsal, og arnested for både Musikkselskabet Harmonien, Det dramatiske Selskab og Det nyttige Selskab.